Braivėlis
Braivėlis (Jatropha) – karpažolinių (Euphorbiaceae) šeimos augalų gentis. Ją sudaro ~175 sukulentų, krūmų ir mažų medžių rūšys, kilusios iš Centrinės Amerikos ir Karibų, bet dabar introdukuotos daugelyje pasaulio tropinių sričių. Nemažai braivėlio rūšių turi nuodingų medžiagų, sėklų vartojimas gali būti mirtinas, syvai sukelti alerginę odos reakciją. Atsparus sausroms, parazitams, o sėklose gausu aliejaus, todėl braivėlio rūšys plačiai naudojamos biodyzelino gamybai.